**ОБРАЗЛОЖЕЊЕ**

Правни основ за за доношење Одлуке о ребалансу буџета општине Бољевац за 2017. годину (у даљем тексту: Ребаланс 1) садржан је у одредбама члана 63. Закона о буџетском систему („Службени гласник РС“, број 54/09, 73/10, 101/10, 101/11, 93/12, 62/13, 63/13 – испр., 108/13, 142/14, 68/15 – др. закон, 103/15 и 99/16), којима је прописано да одлуку о буџету локалне власти доноси скупштина локалне власти, где се врши усклађивање прихода и примања и расхода и издатака буџета на нижем, вишем или истом нивоу.

Као подлога за израду Нацрта Ребаланса послужили су Захтеви директних и индиректних корисника буџетских средстава за 2017. годину и анализа извршења прихода и примања, те расхода и издатака корисника Буџета општине Бољевац у периоду 01.01.-30.04.2017. године.

У односу на Одлуку о буџету општине Бољевац за 2017. годину, Ребалансом 1 је буџет повећан за 9,86%.

Чланом 1. Ребаланса, укупан буџетски дефицит исказан је у износу од 4.550.000 динара. Чланом 3. Ребаланса дата је расподела дефицита.

**Буџетски приходи и примања**

Укупни приходи и примања са неутрошеним средствима из претходних година у Ребалансу 1 су утврђени у износу од 553.360.222 динара, што у односу на Одлуку о буџету општине Бољевац за 2017. годину чини повећање за 49.709.550 динара.

Што се тиче прихода и примања, у наредној табели је дат приказ смањења односно повећања прихода и примања у Ребалансу у односу на Одлуку о буџету по економској класификацији:

|  |  |  |  |  |
| --- | --- | --- | --- | --- |
| **Економска класификација** | **Опис** | **БУЏЕТ 2017. год.** | | |
| **Буџет** | **Ребаланс** | **Разлика** |
| **711** | Порез на доходак и капиталне добитке које плаћају физичка лица | 91.670.000 | 97.721.500 | 6.051.500 |
| **713** | Порез на имовину | 36.970.000 | 36.800.000 | -170.000 |
| **714** | Порез на добара и услуге | 8.020.000 | 7.770.000 | -250.000 |
| **716** | Други порези које које искључиво плаћају предузећа | 6.350.000 | 6.350.000 | 0 |
| **732** | Текуће донације од међународних организација у корист нивоа општина | 60.744.200 | 60.744.200 | 0 |
| **733** | Трансфери од других нивоа власти | 230.197.552 | 256.775.218 | 26.577.666 |
| **741** | Приходи од имовине | 4.430.000 | 3.880.000 | -550.000 |
| **742** | Приходи од продаје добара и услуга | 9.002.000 | 8.675.000 | -327.000 |
| **743** | Новчане казне и одузета имовинска корист | 2.500.000 | 2.630.000 | 130.000 |
| **744** | Добровољни трансфери од физичких и правних лица | 760.000 | 449.800 | -310.200 |
| **745** | Мешовити и неодређени приходи | 1.050.000 | 1.720.000 | 670.000 |
| **772** | Меморандумске ставке за рефундацију расхода | 420.000 | 320.000 | -100.000 |
| **811** | Примања од продаје непокретности | 42.467.207 | 41.500.000 | -967.207 |
| **841** | Примања од продаје земљишта | 7.804.713 | 7.652.809 | -151.904 |
| **911** | Примања од домаћих задзживања | 0 | 13.000.000 | 13.000.000 |
| **3** | Утврђивање резултата пословања | 1.265.000 | 7.371.695 | 6.106.695 |
| **УКУПНО** | | **503.650.672** | **553.360.222** | 49.709.550 |

Планирани приходи Ребалансом 1 чине:

1. Порески приходи (збир конта 711, 713, 714 и 716) у укупном износу од 148.641.500 динара, односно 26,86% од укупног буџета, што чини увећање од 5.631.500 динара у односу на Одлуку о буџету, а што је оправдано имајући у виду извршење прихода на групи конта 71 које је изнад планираних у прва четири месеца 2017. године.
2. Непорески приходи (збир конта 74 и 77) у укупном износу од 17.674.800 динара, односно 3,20% од укупног буџета, што чини умањење од 487.200 динара у односу на Одлуку о буџету.
3. Донације (конто 732) у укупном износу од 60.744.200 динара, односно 10,98% укупног буџета, а која су намењена реализацији пројекта Шумски ватрогасци (30.144.200 динара), пројекта Основа за бољу будућност младих (29.000.000 динара) и за субвенције за пољопривреду преко донације ФАО (1.600.000 динара).
4. Трансфери од других нивоа власти (конто 733) у укупном износу од 256.775.218 динара, односно 46,40% укупног буџета, што чини увећање од 26.577.666 динара у односу на одлуку о буџету, а која представљају:

* Ненаменске трансфере од републике у корист нивоа општина у износу од 211.105.552 динара, а који се односе на редован годишњи трансфер у износу од 205.775.000 и средства намењена предшколским установама у износу од 5.330.552 динара.
* Наменске трансфере од Републике у корист нивоа општина у износу од 21.819.361 динара, а који су намењени реализацији пројекта Црноречје у песми и игри (300.000 динара), реализацији услуга Центра за социјални рад - геронтодомаћице (3.033.361), реализацији пројеката Туристичке организације (1.336.000 динара), једнократној помоћи за избеглице (300.000 динара) и куповини кућа за избегла и расељена лица (16.850.000 динара).
* Капиталне трансфере од Републике у корист нивоа општина у износу од 23.850.305 динара, а који су намењени потребама суфинансирања капиталног одржавања пута Савинац-Буково (6.000.000 динара), изградњи канализације на левој обали Арнауте – Станично брдо (4.800.000 динара), суфинансирању капиталног одржавања зграде Средње школе (7.050.305 динара) и наставку изградње спортско-рекреативног центра Змијанац – купалиште (6.000.000 динара).

1. Примања од продаје нефинансијске имовине (збир конта 811 и 841) у укупном износу од 49.152.809 динара, односно 8,88% укупног буџета, што чини умањење од 1.119.111 динара у односу на Одлуку о буџету, а односи се на продају објеката на Ртњу, зграде у центру града, пословног простора у власништву локалне самоуправе и земљишта,
2. Примања од задуживања код пословних банака (конто 90) у укупном износу од 13.000.000 динара, односно 2,35% укупног буџета, што чини увећање од 13.000.000 динара у односу на Одлуку о буџету, а која су планирана за изградњу путне инфраструктуре (Врбовац, Рујиште, Насеље Ртањ и Савинац-Буково) и капитално одржавање спортско рекреативног центра Вртић у Бољевцу и
3. Неутрошена средства из ранијих година и средства за посебне намене (извор 13) у укупном износу од 7.371.695 динара, односно 1,33% укупног буџета, што чини увећање од 6.106.695 динара у односу на Одлуку о буџету, а која су:

* Наменски опредељена у износу од 5.710.140 за потребе куповине кућа за избеглице (3.790.500 динара) и за капитално одржавање моста Паралва (1.919.640 динара).
* Ненаменски опредељена (стање на текућем рачуну) у износу од 1.661.555 динара.

У наредној табели је дат приказ планираних прихода и примања по изворима финансирања и смањење односно повећање у односу на Одлуку о буџету:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Економска класификација** | **Опис** | Приходи по изворима финансирања | | | | | | | | | |
| 01-Приходи из буџета | 03- Приходи од социјалних давања | 04- Сопствени приходи | 06- Приходи од донација | 07- Приходи из републике | 08-Добровољни трансфери од физичких и правних лица | 10- Примања од домаћих задуживања | 13 - Нераспоређени вишак прихода из ранијих година | 16- родитељски динар | **УКУПНО** |
| **311** | Пренета неутрошена средства из ранијих година |  |  |  |  |  |  |  | 7.371.695 |  | 7.371.695 |
| **711** | Порез на доходак и капиталне добитке које плаћају физичка лица | 97.721.500 |  |  |  |  |  |  |  |  | 97.721.500 |
| **713** | Порез на имовину | 36.800.000 |  |  |  |  |  |  |  |  | 36.800.000 |
| **714** | Порез на добра и услуге | 7.770.000 |  |  |  |  |  |  |  |  | 7.770.000 |
| **716** | Други порези које искључиво плаћају предузећа | 6.350.000 |  |  |  |  |  |  |  |  | 6.350.000 |
| **732** | Донације од међународних организација у корист нивоа општина | 0 |  |  | 60.744.200 |  |  |  |  |  | 60.744.200 |
| **733** | Трансфери од других нивоа власти | 205.775.000 | 100.000 |  |  | 51.000.218 |  |  |  |  | 256.875.218 |
| **741** | Приходи од имовине | 3.880.000 |  |  |  |  |  |  |  |  | 3.880.000 |
| **742** | Приходи од продаје добара и услуга | 7.140.000 |  | 885.000 |  |  |  |  |  | 650.000 | 8.675.000 |
| **743** | Новчане казне и одузета имовинска корист | 2.630.000 |  |  |  |  |  |  |  |  | 2.630.000 |
| **744** | Добровољни трансфери од физичких и правних лица | 0 |  |  |  |  | 449.800 |  |  |  | 449.800 |
| **745** | Мешовити и неодређени приходи | 1.720.000 |  |  |  |  |  |  |  |  | 1.720.000 |
| **772** | Меморандумске ставке за рефундацију расхода | 0 |  |  |  | 220.000 |  |  |  |  | 220.000 |
| **811** | Примања од продаје непокретности | 41.500.000 |  |  |  |  |  |  |  |  | 41.500.000 |
| **841** | Примања од продаје земљишта | 7.652.809 |  |  |  |  |  |  |  |  | 7.652.809 |
| **911** | Примања од домаћих задуживања | 0 |  |  |  |  |  | 13.000.000 |  |  | 13.000.000 |
| **УКУПНО** | | **418.939.309** | **100.000** | **885.000** | **60.744.200** | **51.220.218** | **449.800** | **13.000.000** | **7.371.695** | **650.000** | **553.360.222** |
| **Одлука о буџету** | | **414.746.920** | **200.000** | **652.000** | **60.744.200** | **24.842.552** | **550.000** | **0** | **1.265.000** | **650.000** | **503.650.672** |
| **Разлика** | | **4.192.389** | **-100.000** | **233.000** | **0** | **26.377.666** | **-100.200** | **13.000.000** | **6.106.695** | **0** | **49.709.550** |

**Буџетски расходи и издаци**

Укупни расходи и издаци са отплатом главнице према домаћим кредиторима у Ребалансу утврђени су у износу од 553.360.222 динара, што у односу на Одлуку о буџету чини повећање за 49.709.550 динара.

Што се тиче расхода и издатака, у наредној табели дат је приказ смањења односно повећања расхода и издатака у Ребалансу у односу на Одлуку о буџету за 2017. годину по разделима и главама:

|  |  |  |  |  |
| --- | --- | --- | --- | --- |
| **РАЗДЕО ГЛАВА** | **РАЗДЕО-ГЛАВА** | **Одлука о буџету** | **Ребаланс** | **Разлика** |
|
| **1** | **2** | **3** | **4** | **5=4-3** |
| 1 | СКУПШТИНА ОПШТИНЕ | 6.844.264 | 7.356.178 | 511.914 |
| 2 | ПРЕДСЕДНИК ОПШТИНЕ | 9.298.591 | 8.108.591 | -1.190.000 |
| 3 | ОПШТИНСКО ВЕЋЕ | 350.000 | 972.600 | 622.600 |
| 4.01. | ОПШТИНСКА УПРАВА | 369.737.472 | 415.912.791 | 46.175.319 |
| 4.02. | Фонд за развој пољопривреде | 7.000.000 | 7.000.000 | 0 |
| 4.03. | Фонд за заштиту животне средине | 3.500.000 | 3.500.000 | 0 |
| 4.04. | Предшколско васпитање | 32.402.722 | 32.637.722 | 235.000 |
| 4.05. | Развој културе | 50.300.000 | 50.121.940 | -178.060 |
| 4.06. | Развој туризма | 11.661.445 | 13.970.445 | 2.309.000 |
| 4.07. | Месне заједнице | 9.001.750 | 10.352.650 | 1.350.900 |
| 5 | ОПШТИНСКО ПРАВОБРАНИЛАШТВО | 3.554.428 | 3.427.305 | -127.123 |
|  | **УКУПНИ РАСХОДИ** | **503.650.672** | **553.360.222** | **49.709.550** |

Што се тиче масе средстава за плате, она је остала иста у односу на Одлуку о буџету, али је извршена расподела међу корисницима..

Планирана маса средстава за плате у 2017. години приказана је у следећој табели (Табела 1):

|  |  |  |  |  |  |
| --- | --- | --- | --- | --- | --- |
| Ред. | Директни и индиректни корисници буџетских средстава локалне власти | Маса средстава за плате планирана за 2017. годину | | Ребаланс | |
| бр. | Буџетска средства | Остали извори | Буџетска средства | Остали извори |
| *1* | *2* | *3* | *4* | *5* | *6* |
| 1 | **Органи и организације локалне власти** | **45.134.730** | **0** | **45.134.730** | **0** |
|  | Скупштина општине | 3.242.579 | 0 | 3.242.579 | 0 |
|  | Председник општине | 4.649.213 | 0 | 4.649.213 | 0 |
|  | Општинско веће | 0 | 0 | 222.600 | 0 |
|  | Општинска управа | 35.948.635 | 0 | 35.726.035 | 0 |
|  | Општинско правобранилаштво | 1.294.303 |  | 1.294.303 | 0 |
| 2 | **Установе културе** | **5.933.000** | **0** | **5.874.940** | **0** |
| 3 | Остале установе из области јавних служби |  |  |  |  |
| 4 | Месне заједнице |  |  |  |  |
| 5 | Дирекције основане од стране локалне власти |  |  |  |  |
| 6 | **Предшколске установе** | **17.875.715** | **3.809.109** | **17.875.715** | **3.809.109** |
| 7 | Јавна предузећа основана од стране локалне власти која се финансирају из јавних прихода чија је намена утврђена посебним законом |  |  |  |  |
| 8 | **Остали индиректни корисници буџета: -Туристичка организација** | **1.613.945** | **0** | **1.672.005** | **0** |
| **9** | ***Укупно за све кориснике буџетских средстава*** | **70.557.390** | **3.809.109** | **70.557.390** | **3.809.109** |

Полазећи од постојећег броја запослених на неодређено и одређено време који се финансира из средстава буџета општине Бољевац, утврђеног обима средстава буџета за исплату плата у 2017. години (економска класификација 411 и 412), те сагласно Упутству за припрему Одлуке о буџету локалне власти и приоритетима у потребама буџетских корисника, планиран број запослених по корисницима исказан је у следећој табели (Табела 2):

|  |  |  |  |  |
| --- | --- | --- | --- | --- |
| Ред. | Директни и индиректни корисници буџетских средстава локалне власти | Број запослених на неодређено време | Број запослених на одређено време | Укупан број запослених |
| бр. |
| *1* | *2* | *3* | *4* | *5(3+4)* |
| 1. | Органи и организације локалне власти: | 43 | 14 | 57 |
|  | - изабрана лица | 0 | 4 | 4 |
|  | - постављена лица | 0 | 7 | 7 |
|  | - запослени | 43 | 3 | 46 |
| 2. | Установе културе | 6 | 1 | 7 |
| 3. | Остали индиректни корисници буџета - ТО | 1 | 1 | 2 |
| 4. | Дирекције основане од стране локалне власти | 0 | 0 | 0 |
| 4. | *Укупно за све кориснике буџета на које се односи Закон о одређивању максималног броја запослених у локалној администрацији* | 50 | 16 | 66 |
| 5. | Предшколске установе | 25 | 6 | 31 |
| 6. | Привредна друштва и други облици организовања чији је једини оснивач локална власт | 0 | 0 | 0 |
| 7. | *Укупно за све кориснике буџетских средстава* | 75 | 22 | 97 |

Код раздела 1 – Скупштина општине, Програм 16-2101 повећани су трошкови у укупном износу од 511.914 динара и то због повећања планираних трошкова за социјална давања за запослене (414) и услуге по уговору (423).

Код раздела 2 – Председник општине, Програм 16-2101 смањени су трошкови у укупном износу од 1.190.000 динара.

Код раздела 3 – Општинско веће, Програм 16-2101 повећани су трошкови у укупном износу од 622.600 динара и то због повећања планираних трошкова за зараде (411), социјалне допринсое на терет послодавца (412) и услуе по уговору (423).

Код раздела 4 – Општинска управа, Глава 01 – Општинска управа, Програм 15-0602 повећани су трошкови у укупном износу од 46.175.319 динара и то због повећања планираних трошкова за социјална давања запосленима (414), јубиларне награде (416), сталне трошкове за комуналне делатности (421), услуге по уговору за Општинску управу (423), специјализоване услуге за Општинску управу (424), текуће поправке и одржавање за Општинску управу (425), отплату камате (441), пратеће трошкове задуживања (444), трансфере основним и средњим школама (463), накнаде за социјалну заштиту из буџета (472), дотације невладиним организацијама дотације спортским организацијама (481), зграде и грађевинске објекте за потребе комуналне делатности, спорта и саобраћаја (511) и отплату главнице домаћим кредиторима (611).

Код раздела 4 – Општинска управа, Глава 02 – Фонд за развој пољопривреде, Програм 05-0101 није било измена.

Код раздела 4 – Општинска управа, Глава 03 – Фонд за заштиту животне средине, Програм 06-0401 није било измена.

Код раздела 4 – Општинска управа, Глава 04 – Предшколско васпитање, Програм 08-2001 повећани су трошкови за 235.000 динара и то за услуге по уговору (423), специјализоване услуге (424), текуће поправке и одржавање (425) и материјал (426).

Код раздела 4 – Општинска управа, Глава 05 – Развој културе, Програм 13-1201 смањени су трошкови за 178.060 динара.

Код раздела 4 – Општинска управа, Глава 06 – Развој туризма, Програм 04-1502 повећани су трошкови у укупном износу од 2.309.000 динара и то због повећања расхода за стручни надзор из извора 01, због повећања расхода из сопствених извора финансирања и расхода финансираних од стране других нивоа власти (511).

Код раздела 4 – Општинска управа, Глава 07 – Месне заједнице, Програм 15-0602 повећани су трошкови у износу од 1.350.900 динара и то за текуће поправке и одржавање (425) и материјал (426).

Код раздела 5 – Јавно правобранилаштво, Програм 15-0602 смањени су трошкови за 127.123 динара.

**Разлози за раније ступање на снагу Одлуке**

Због хитности расписивања јавних набавки, предлаже се ступање на снагу ове одлуке наредног дана од дана објављивања у Службеном листу општине Бољевац, сагласно члану 196. Устава Републике Србије („Службени гласник РС“, број 98/06), којим је прописано да општи акти могу ступити на снагу и пре осмог дана од дана њиховог објављивања, ако за то постоје нарочито оправдани разлози утврђени приликом њиховог доношења.

ОДЕЉЕЊЕ ЗА БУЏЕТ И

ПОРЕСКУ АДМИНИСТРАЦИЈУ ПРЕДСЕДНИК ОПШТИНЕ

Миодраг Трифуновић, дипл. ецц. др Небојша Марјановић